
ประกาศองค์การบริหารส่วนตำบลเสือหึง
   เรื่อง
    รายงานสรุปผลการประเมินผลการปฏิบัติราชการประจำปี  พ.ศ. 2553

-------------------------------------------

 

ตามที่คณะกรรมการประเมินผลการปฏิบัติราชการตามหลักเกณฑ์และวิธีการบริหารกิจการบ้านเมืองที่ดีขององค์การบริหารส่วนตำบลเสือหึงได้มีมติที่ชุมเมื่อวันที่   29    ธันวาคม  2553    ณ      ห้องประชุมสภาองค์การบริหารส่วนตำบลเสือหึง  เพื่อสรุปผลการตรวจประเมินผลการปฏิบัติราชการขององค์การบริหารส่วนตำบลเสือหึง   ประจำปี  พ.ศ.2553   
อาศัยอำนาจตามพระราชกฤษฎีการว่าด้วยหลักเกณฑ์และวิธีการ
บริหารจัดการบ้านเมืองที่ดี  พ.ศ. 2546  หมวด 8   ( การประเมินผลการปฏิบัติราชการ ) , พระราชบัญญัติข้อมูลข่าวสารของทางราชการ  พ.ศ. 2540  ประกอบกับพระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง  ( ฉบับที่5 ) พ.ศ.  2546   มาตรา  69/1 “  การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์ และวิธีการที่กระทรวงมหาดไทยกำหนด  ”    จึงขอประกาศรายงานสรุปผลการประเมินผลการปฏิบัติราชการขององค์การบริหารส่วนตำบลเสือหึง  ประจำปี พ.ศ.2553  และท่านสามารถดาวโหลดเพิ่มเติมได้ที่  www.saerhung.go.th  ( ข่าวประชาสัมพันธ์ )   รายละเอียดปรากฏแนบท้ายประกาศนี้ 
จึงประกาศให้ทราบโดยทั่วกัน  



ประกาศ   ณ  วันที่  29  เดือนธันวาคม   พ.ศ. 2553

(  นายดุสิต      ไทรทอง  )

